English in a Minute, ບົດ​ທີ 58 "Kills two Birds with One Stone” ແປ​ວ່າ “ຂ້ານົກສອງໂຕດ້ວຍກ້ອນຫີນກ້ອນດຽວ”
​ສຳ​ນວນ “kill two birds with one stone” ຊຶ່ງ​ແປ​ວ່າ ຂ້ານົກສອງໂຕດ້ວຍຫີນກ້ອນດຽວ ຖ້າ​ຈະ​ທຽບ​ໃສ່​ສຸ​ພາ​ສິດ​ແລ້ວ​ກໍ​ແມ່ນ “ຍິງ​ນົກ​ສອງ​ໂຕດ້ວຍ​ປືນ​ລູກ​ດຽວ” ຫລື “ຍິງ​ນົກ​ສອງ​ໂຕ​ດ້ວຍ​ກ້ອນ​ຫີນ​ກ້ອນ​ດຽວ” ກໍ​ວ່າ​ໄດ້.
Welcome to English in a minute ຍິນດີຕ້ອນຮັບທ່ານເຂົ້າສູ່ລາຍການພາສາອັງກິດໃນ 1 ນາທີ ນົກເປັນສັດທີ່ໜ້າຮັກ ຊັ້ນ ເປັນຫຍັງ Anna ແລະ Jonathan ຈຶ່ງຢາກ ຂ້ານົກສອງໂຕດ້ວຍກ້ອນຫີນກ້ອນດຽວ? “kill two birds with one stone” ຖ້າຈະແປຕາມໂຕເລີຍກໍແແມ່ນ "ຂ້ານົກສອງຕົວ ດ້ວຍກ້ອນຫີນກ້ອນດຽວ" ແລ້ວສຳນວນນີ້ມີໝາຍຄວາມວ່າແນວໃດກັນຫລະ? ພວກເຮົາມາພາກັນໄປຟັງບົດສົນທະນາລະຫວ່າງ Anna ກັບ Jonathan ຕໍ່ໄປນີ້ເບິ່ງເນາະ ບາງທີມັນອາດຈະຊ່ວຍໃຫ້ພວກເຮົາເຂົ້າໃຈໄດ້ຫລາຍຂຶ້ນ? ແອນນາ, ເຈົ້າເອົາລົດລໍ້ນ້ອຍສີແດງນັ້ນໄປໃສ? Jonathan ຂ້ອຍຕ້ອງການການອອກກໍາລັງກາຍ ແລະກໍຫມາກໄມ້ນຳອີກ ສະນນັ້ນ ເຈົ້າກະເລີຍຂ້ານົກສອງໂຕດ້ວຍກ້ອນຫີນກ້ອນດຽວ ໂດຍການລາກລົດລໍ້ນ້ອຍ ໄປຮ້ານຂາຍເຄື່ອງນຳແມ່ນບໍ ແມ່ນແລ້ວ ບາງທີ ເທື່ອໜ້າຂ້ອຍອາດຈະອ່ານຫນັງສືໄປນຳຄືກັນ Be careful! ໂອ້ລະວັງແດ່ເດີ້! ສຳນວນ “kill two birds with one stone” ຊຶ່ງແປວ່າ ຂ້ານົກສອງໂຕດ້ວຍຫີນກ້ອນດຽວ ຖ້າຈະທຽບໃສ່ສຸພາສິດແລ້ວກໍແມ່ນ “ຍິງນົກສອງໂຕດ້ວຍປືນລູກດຽວ” ຫລື “ຍິງນົກສອງໂຕດ້ວຍກ້ອນຫີນກ້ອນດຽວ” ກໍວ່າໄດ້ ນີ້ເປັນການຊ່ວຍປະຢັດເວລາ ແລະພະລັງງານ, ພຽງແຕ່ ໃຫ້ແນ່ໃຈວ່າ ສິ່ງທີ່ທ່ານກໍາລັງ ເຮັດໃນເວລາດຽວກັນນັ້ນ ປອດໄພທີ່ຈະເຮັດໄດ້ໃນເວລາດຽວກັນ